ai4bharat/Pralekha huggingface dataset:
প্রধানমন্ত্রীরদপ্তর
সারা দেশের ‘মুদ্রা যোজনা’র সুফল ভোগীদের সঙ্গে প্রধানমন্ত্রীর মতবিনিময় ও আলাপচারিতা
নয়াদিল্লি, ২৯ মে, ২০১৮
প্রধানমন্ত্রী শ্রী নরেন্দ্র মোদী আজ  ভিডিও কনফারেন্সের মাধ্যমে দেশ জুড়ে ‘মুদ্রা যোজনা’র সুফলভোগীদের সঙ্গে মত-বিনিময় করেন। সরকারি প্রকল্প ও কর্মসূচিগুলির সুফলভোগীদের সঙ্গে ভিডিও কনফারেন্সের মাধ্যমে প্রধানমন্ত্রীর এটি দ্বিতীয় আলাপচারিতা।
এই যোজনার সুফলভোগীদের সঙ্গে মতবিনিময়ে সন্তোষপ্রকাশ করে প্রধানমন্ত্রী বলেন, মুদ্রা যোজনা বিভিন্ন ধরনের কর্মসংস্হানের উৎস হয়ে উঠেছে। তিনি আরও বলেন, এই কর্মসূচির মাধ্যমে সুদ কারবারি ও দালালদের জাল থেকে শিল্পোদ্যোগীরা রেহাই পেয়েছেন। যুব সম্প্রদায়, মহিলা এবং যারা নিজস্ব ব্যবস্হা শুরু বা ব্যবসার পরিধি বাড়াতে চান তাদের জন্য এই কর্মসূচি নতুন সুযোগ এনে দিয়েছে বলেও তিনি মন্তব্য করেন।
প্রধানমন্ত্রী মুদ্রা যোজনার মাধ্যমে এখনও পর্যন্ত ৫ লক্ষ ৭৫ হাজার কোটি টাকা মূল্যের ১২ কোটি ঋণ দেওয়া হয়েছে। এর মধ্যে, ২৮ শতাংশ অর্থাৎ, ৩ লক্ষ ২৫ হাজার কোটি টাকা মূল্যের ঋণ প্রথমবার শিল্প বা ব্যবসা করতে চলেছেন এমন উদ্যোগীদের দেওয়া হয়েছে। এখন পর্যন্ত প্রদেয় মোট ঋণ সহায়তার মধ্যে ৭৪ শতাংশই মহিলা সুবিধাভোগী। এমনকি, তপশিলী জাতি, উপজাতি ও অন্যান্য অনগ্রসর শ্রেণীর মানুষজনকে মোট প্রদেয় ঋণের ৫৫ শতাংশ দেওয়া হয়েছে।
মুদ্রা যোজনার উপভোক্তাদের উদ্দেশে প্রধানমন্ত্রী বলেন, এই উদ্যোগ গরিব মানুষের জীবনযাত্রা পাল্টে দিয়েছে। ছোট ও অতিক্ষুদ্র ব্যবসাকেও এই উদ্যোগে সামিল করার ফলে মানুষের আর্থ-সামাজিক অবস্হাকে শক্তিশালী করতে সাহায্য করেছে। সেইসঙ্গে তা সাফল্যের দিশা দেখিয়েছে বলেও প্রধানমন্ত্রী অভিমত প্রকাশ করেন।
স্বনিযুক্তির ওপর জোর দিয়ে প্রধানমন্ত্রী বলেন, নিজেই নিজের কর্মসংস্হানের ব্যবস্হা করা অত্যন্ত গর্বের বিষয়। এটি মানুষকে নিজের লক্ষ্য অর্জনে সাহায্য করেছে। এক সময় স্ব-নিযুক্তির বিষয়টিকে অসম্ভব বলে মনে করা হত।
আলাপচারিতা ও মত-বিনিময়ের সময় প্রধানমন্ত্রী বলেন, মুদ্রা যোজনা যদি কয়েক বছর আগেই রূপায়ন করা যেত তাহলে, লক্ষ লক্ষ মানুষকে নিজস্ব ব্যবসা চালু করতে তা সাহায্য পারত। এমনকি, কাজের খোঁজে মানুষের স্হানান্তরও অনেকাংশে রোধ করা যেত।
প্রধানমন্ত্রীর সঙ্গে আলাপচারিতার সময় সুবিধাভোগীরা জানান, মুদ্রা যোজনা কিভাবে তাদের নিজস্ব ব্যবসা চালু করতে এবং অন্যদের কর্মসংস্হনে সাহায্য করেছে।
কর্পোরোট বহির্ভুত, অতিক্ষুদ্র ও ছোট শিল্পোদ্যোগীদের ১০ লক্ষ টাকা ঋণ সহায়তা প্রদানের লক্ষ্যে ২০১৫-র ৮ এপ্রিল প্রধানমন্ত্রী মোদী ‘মুদ্রা যোজনা’র সূচনা করেন।
CG/BD/NS/…
(Visitor Counter : 57
প্রধানমন্ত্রীরদপ্তর
অষ্টাদশ ভারত - আসিয়ান শিখর সম্মেলনে প্রধানমন্ত্রী শ্রী নরেন্দ্র মোদীর বক্তব্য
নতুন দিল্লি, ২৮ অক্টোবর, ২০২১
মহামহিম,
ভদ্রমহোদয় / ভদ্রমহোদয়াগণ,
নমস্কার!
এবছরও আমরা আমাদের চিরাচরিত ফ্যামেলি ফটো তুলতে পারিনি। কিন্তু ভার্চুয়াল পদ্ধতিতে আমরা প্রথামাফিক আসিয়ান - ভারত শিখর সম্মেলন আয়োজন অব্যাহত রাখতে পেরেছি। ২০২১-এ আসিয়ানের সভাপতি হিসেবে সফল ভাবে দায়িত্ব পালনের জন্য ব্রুনেইয়ের সুলতানকে আমি অভিনন্দন জানাই।
মহামহিম,
ভদ্রমহোদয় / ভদ্রমহোদয়াগণ,
কোভিড-১৯ মহামারীর জন্য আমরা সকলেই বিভিন্ন চ্যালেঞ্জের মুখোমুখি হয়েছি। কিন্তু এই চ্যালেঞ্জপূর্ণ সময় অন্যদিকে ভারত - আসিয়ান বন্ধুত্বের পরীক্ষাও নিয়েছে। কোভিডের সময় থেকে আমাদের পারস্পরিক সহযোগিতা ও সহানুভূতি ভবিষ্যতে আমাদের বন্ধনকে আরও মজবুত করবে। সেই সঙ্গে ভারত ও আসিয়ান দেশগুলির মানুষের মধ্যে সৌজন্যের ভিত্তি হয়ে উঠবে। ভারত ও আসিয়ানের মধ্যে হাজার বছরের পুরানো যে প্রাণবন্ত সম্পর্ক রয়েছে, তা ইতিহাসে প্রতিফলিত। এই সম্পর্ক আমাদের অভিন্ন মূল্যবোধ, পরম্পরা, ভাষা, প্রাচীন গ্রন্থ, স্থাপত্য, সংস্কৃতি এবং খাদ্যাভ্যাসের মধ্যেও যথার্থ ফুটে ওঠে। আর একারণে আসিয়ানের সঙ্গে আমাদের একতা ও আত্মকেন্দ্রিকতা সর্বদাই ভারতের কাছে অগ্রাধিকার পেয়ে এসেছে। আসিয়ান দেশগুলির এই ভূমিকা এবং ভারতের পূবে তাকাও নীতি সমগ্র এই অঞ্চলের নিরাপত্তা ও অগ্রগতির ক্ষেত্রে অত্যন্ত গুরুত্বপূর্ণ হয়ে উঠেছে। ভারতের ভারত - প্রশান্ত মহাসাগরীয় উদ্যোগ এবং আসিয়ানের ভারত - প্রশান্ত মহাসাগরীয় দৃষ্টিভঙ্গি সমগ্র ভারত - প্রশান্ত মহাসাগরীয় অঞ্চলে আমাদের অভিন্ন মূল্যবোধ এবং পারস্পরিক সহযোগিতার কাঠামো হয়ে উঠেছে।
মহামহিম,
ভদ্রমহোদয় / ভদ্রমহোদয়াগণ,
২০২২-এ আমাদের অংশীদারিত্বের তিন দশক পূর্ণ হবে। একই সঙ্গে ভারতও স্বাধীনতার ৭৫ তম বার্ষিকী পূর্ণ করবে। আমি অত্যন্ত আনন্দিত যে, আমরা গুরুত্বপূর্ণ এই মাইলফলক আসিয়ান - ভারত মিত্রতার বর্ষ হিসেবে উদযাপন করবো। কম্বোডিয়ার নেতৃত্বে আসিয়ানের সভাপতিত্বে এবং আমাদের দেশের কো-অডিনেটর বা তত্ত্বাবধায়ক হিসেবে সিঙ্গাপুরের সঙ্গে একযোগে এই সম্পর্ককে আরও নিবিড় করে তুলতে ভারত অঙ্গিকারবদ্ধ। আমি আপনাদের সকলের মতামত শোনার জন্য অধীর আগ্রহে অপেক্ষা করছি।
অনেক ধন্যবাদ!
বিশেষ দ্রষ্টব্য : এটি প্রধানমন্ত্রীর বক্তব্যের আক্ষরিত তর্জমা নয়। মূল ভাষণ হিন্দিতে দেওয়া হয়েছিল।
(CG/BD/AS/
মানবসম্পদবিকাশমন্ত্রক
বিশ্বভারতীর হাসপাতালের একিটি অংশকে করোনার কোয়ারিন্টিন কেন্দ্রের জন্য প্রস্তুত করা হয়েছে
কোলকাতা, ১৭ এপ্রিল, ২০২০
বিশ্বভারতীর পিয়ারসন হাসপাতালের নতুন কমপ্লেক্সের একটি অংশকে করোনার কোয়ারিন্টিন কেন্দ্রের জন্য প্রস্তুত করা হয়েছে। দেশের বিশ্ববিদ্যালয় গুলির মধ্যে সম্ভবত এটিই একমাত্র বিশ্ববিদ্যালয় যেটি তার নিজস্ব হাসপাতাল কে সম্ভাব্য করোনা আক্রান্তের চিকিৎসার জন্য প্রস্তুত করে রাখলো। উপাচার্য অধ্যাপক বিদ্যুত চক্রবর্তী আজ শান্তিনিকেতনে একথা জানিয়েছেন। তিনি জানান প্রাথমিক ভাবে ২০টি শয্যা প্রস্তুত করা হয়েছে প্রয়োজনে এই সংখ্যাটিকে বাড়িয়ে ৬০ টি করা যাবে। তিনি আরও জানান জ্বর জারি হলেই মানুষ আজকাল আতঙ্কিত হয়ে পড়ছেন সে আতঙ্ক দূর করার জন্য একটা ফিভার ক্লিনিকও চালু করা হয়েছে।
অধ্যাপক চক্রবর্তী জানিয়েছেন প্রশাসনিক কর্তা ব্যক্তিদের নির্ধারণ করে দেওয়া গ্রামে তারা সপ্তাহে দুবার ত্রাণ সামগ্রী বিলি করছেন। এছাড়াও প্রধানমন্ত্রীর ত্রাণ তহবিলে বিশ্ববিদ্যালয়ের পক্ষ থেকে ৩৮ লক্ষ্য টাকা পাঠানো হয়েছে।
CG/SDG
(Visitor Counter : 11
প্রধানমন্ত্রীরদপ্তর
সমাজকর্মী ও পদ্ম সম্মানে ভূষিত শান্তা দেবীজির প্রয়াণে প্রধানমন্ত্রীর শোক প্রকাশ
নতুনদিল্লি, ১৭ই জানুয়ারি, ২০২২
প্রধানমন্ত্রী শ্রী নরেন্দ্র মোদী সমাজকর্মী ও পদ্ম সম্মানে ভূষিত শান্তা দেবীজির প্রয়াণে শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “ দরিদ্র ও পিছিয়ে পরা সমাজের মানুষের কন্ঠ হিসেবে শান্তা দেবীজি স্মরণীয় হয়ে থাকবেন। দুঃখ যন্ত্রণা দূর করতে, সুস্থ সমাজ গড়ে তুলতে ও ন্যায় বিচার নিশ্চিত করতে তিনি নিঃস্বার্থভাবে কাজ করে গেছেন। তাঁর প্রয়াণে আমি মর্মাহত। তাঁর পরিবার পরিজন ও অগণিত গুনমুগ্ধকে সমবেদনা জানাই। ওঁ শান্তি।“
CG/CB/NS
(
পেট্রোলিয়ামওপ্রাকৃতিকগ্যাসমন্ত্রক
সাধারণ মানুষ এবং গবাদি পশুর জন্য খাদ্যশস্যের চাহিদা পূরণ করা সরকারের প্রথম অগ্রাধিকার থাকবে।
ধান ও ভুট্টার বিকল্প ব্যবহারের অনুমতি দিলে মূল্য স্থিতিশীল হতে কৃষকদের সাহায্য করবে এবং নতুন বিনিয়োগ সম্ভব হবে
নতুন দিল্লি, ০৭ অক্টোবর, ২০২১
সংবাদমাধ্যমের একাংশ দেশে খাদ্য নিরাপত্তার আশংকার কথা উল্লেখ করে এর সঙ্গে ইথানল প্রকল্পের যোগসুত্র রয়েছে বলে কয়েকটি রিপোর্ট প্রকাশ করেছে। তবে সরকারের পক্ষ থেকে পরিষ্কার জানিয়ে দেওয়া হয়েছে যে এই রিপোর্টগুলি ভিত্তিহীন, বিদ্বেষপূর্ণ এবং অসত্য।
এটা জানা দরকার যে, ভারতের মতো একটি উন্নয়নশীল দেশে যেখানে খাদ্যের প্রয়োজনীয়তা পূরণ করা অত্যন্ত গুরুত্বপূর্ণ, তেমনি শক্তির চাহিদা বিভিন্ন উপায়ে পূরণ করাটাও তাৎপর্যপূর্ণ। সুতরাং পরিবর্তিত পরিস্থিতিতে 'জ্বালানি বনাম খাদ্য' না বলে 'জ্বালানির সঙ্গে খাদ্য' বলা উচিত।
দ্রুত উন্নয়নশীল দেশ হিসেবে ভারতে জ্বালানির চাহিদা ক্রমাগত বৃদ্ধি পাচ্ছে। তবে, অপরিশোধিত তেল আমদানির ওপর ক্রমবর্ধমান নির্ভরতা কিন্তু আমাদের ভবিষ্যৎ উন্নয়নের সম্ভাবনাকে ব্যাপক ভাবে আঘাত হানতে পারে। ইথানল, বায়ো ডিজেল, কম্প্রেসড বায়োগ্যাস প্রভৃতি বিকল্প জ্বালানী গুলি বিকশিত হলে শক্তি খাতে দেশের ঘুরে দাঁড়ানোর সম্ভাবনা রয়েছে। বিগত ছয় বছরে এই সরকার ইথানল উৎপাদনের জন্য উদ্বৃত্ত আখ ভিত্তিক কাঁচামাল রূপান্তর করার অনুমতি দিয়েছে। এজন্য সরকার ৩৫ হাজার কোটি টাকা ব্যয় করেছে। ফলে আখ চাষীরা উপকৃত হয়েছেন।
আসন্ন চিনি উৎপাদন মরসুমে ২০২১-২২ আর্থিক বছরের জন্য চিনি উৎপাদন প্রায় ৩৪০ মেট্রিক টন হয়েছে। এর মধ্যে অতিরিক্ত ৩৫ লক্ষ মেট্রিক টন উদ্বৃত্ত চিনি ইথানল উৎপাদনের জন্য প্রস্তাব করা হয়েছে। একইভাবে ভারতীয় খাদ্য নিগম চালের মজুদ ২০২ লক্ষ মেট্রিক টন করেছে যা দেশের বাফার স্টকের প্রয়োজনের তুলনায় অনেক বেশি।
পেট্রলে ইথানল মিশিয়ে বৈদেশিক মুদ্রায় আয়ের পরিমাণ গত ছয় বছরে কুড়ি হাজার কোটি টাকার বেশি হয়েছে। বর্তমান বছরের জন্য আরো দশ হাজার কোটি টাকার অতিরিক্ত আয়ের হবে বলে আশা করা হচ্ছে।
এটা আরও একবার বলতে হয় যে, সাধারণ মানুষ এবং গবাদি পশুর খাদ্য শস্যের চাহিদা পূরণ করা সরকারের সর্বপ্রথম অগ্রাধিকার থাকবে।
CG/ SB
(Visitor Counter : 106
ক্ষুদ্র, অতিক্ষুদ্রওমাঝারিশিল্পমন্ত্রক
১৪ জানুয়ারি থেকে কাশী বিশ্বনাথ মন্দিরে পুণ্যার্থীরা খাদি হস্তনির্মিত কাগজের চপ্পল ব্যবহার করবেন
নতুন দিল্লি, ১০ জানুয়ারি, ২০২২
বারাণসীতে কাশী বিশ্বনাথ মন্দিরে আগত পুণ্যার্থী ও শত শত মন্দির কর্মীদের আর খালি পায়ে মন্দির চত্ত্বরে চলাফেরা করতে হবে না। এজন্য খাদি ও গ্রামোদ্যোগ কমিশন  আগামী ১৪ জানুয়ারি থেকে ভক্ত ও মন্দির কর্মীদের ব্যবহারের জন্য খাদি হস্তনির্মিত 'ইউজ অ্যান্ড থ্রো' কাগজের চপ্পল বিক্রি শুরু করছে। কাশী বিশ্বনাথ করিডরে গাড়ি পার্কের জায়গায় যে সমস্ত খাদি খুচরো বিক্রয় কেন্দ্র রয়েছে, সেখান থেকে এই চপ্পল বিক্রি করা হবে। প্রতি জোড়া এধরণের 'ইউজ অ্যান্ড থ্রো' চপ্পলের দাম ৫০ টাকা। বারাণসীতে স্বীকৃত খাদি প্রতিষ্ঠান খাদি হস্তকলার পক্ষ থেকে এই চপ্পল বিক্রি করা হবে। আগামী ১৪ তারিখ মকরসংক্রান্তি উপলক্ষে কাশী বিশ্বনাথ মন্দিরের মহন্ত হস্তনির্মিত কাগজের চপ্পল উৎপাদন ইউনিটের সূচনা করবেন।
উল্লেখ করা যেতে পারে, কাশী বিশ্বনাথ মন্দিরের কর্মীরা খালি পায়ে তাঁদের কর্তব্য পালন করে থাকেন, একথা জানতে পেরে প্রধানমন্ত্রী তাঁদের পাটের তৈরি চপ্পল পাঠিয়েছিলেন। মন্দির চত্ত্বরে চর্ম ও রাবারের তৈরি চপ্পল ব্যবহার করা সম্পূর্ণ নিষিদ্ধ। মন্দিরের উপাসক, নিরাপত্তাকর্মী, সাফাইকর্মী এবং আগত উপাসকরা সকলেই মন্দির চত্ত্বরে খালি পায়ে হাঁটা-চলার চিরাচরিত নীতি অনুসরণ করেন।
খাদি ও গ্রামোদ্যোগ কমিশনের চেয়ারম্যান শ্রী বিনয় কুমার সাক্সেনা কাগজের তৈরি 'ইউজ অ্যান্ড থ্রো' চপ্পল সম্পর্কে বলেছেন, এটি মন্দিরের পবিত্রতা বজায় রাখবে। একই সঙ্গে পুণ্যার্থীরা গ্রীষ্ম ও শীতের সময় খালি পায়ে হাঁটা থেকে সুরক্ষা পাবেন। তিনি জানান, প্রাকৃতিক উপাদান দিয়ে এই চপ্পল তৈরি হওয়ায় সব ধরণের দূষণ থেকে পরিবেশকে রক্ষা করবে। তিনি আরও জানান, এই ধরণের চপ্পল তৈরির জন্য খাদি শিল্পীদের কর্মসংস্থান ও আয়ের সুযোগ বাড়বে। কমিশন আগামী ১৪ তারিখ থেকে সম্পূর্ণ পরিবেশ-বান্ধব এই চপ্পল বিক্রি শুরু করবে।
CG/BD/AS/
(Visitor Counter : 110
প্রধানমন্ত্রীরদপ্তর
‘মেরি মাটি মেরা দেশ’ অভিযানে স্বতঃস্ফূর্তভাবে সামিল হওয়ার জন্য দেশবাসীকে আহ্বান জানালেন প্রধানমন্ত্রী
নয়াদিল্লি, ১ সেপ্টেম্বর, ২০২৩
‘মেরি মাটি মেরা দেশ’ – এই অভিযান সর্বতোভাবে সফল হয়ে উঠুক এই প্রার্থনা জানিয়েছেন প্রধানমন্ত্রী শ্রী নরেন্দ্র মোদী। তিনি বলেছেন, সারা দেশ থেকে সংগৃহীত একখণ্ড মাটি ‘এক ভারত শ্রেষ্ঠ ভারত’-এর স্বপ্নাদর্শকে বাস্তবায়িত করবে।
কেন্দ্রীয় স্বরাষ্ট্র মন্ত্রী শ্রী অমিত শাহের এক ট্যুইট বার্তার উত্তরে প্রধানমন্ত্রী তাঁর উত্তরে বলেছেন :
“অনেক অনেক শুভকামনা জানাই। ‘মেরি মাটি মেরা দেশ’ অভিযান আমাদের ঐক্য ও অখণ্ডতার চিন্তাদর্শে আরও বেশি করে শক্তি যোগাবে। সারা দেশ থেকে সংগৃহীত মাটির সাহায্যে এমন এক অমৃতবটিকা নির্মাণের স্বপ্ন সফল হবে যা ‘এক ভারত শ্রেষ্ঠ ভারত’-এর স্বপ্নকে বাস্তবায়িত করে তুলবে। আসুন, এই অমৃতকলস যাত্রায় সকলের আরও বেশি করে অংশগ্রহণ আমরা সুনিশ্চিত করি।”
AC/SKD/DM
(
প্রধানমন্ত্রীরদপ্তর
প্রধানমন্ত্রী আগামীকাল মধ্যপ্রদেশে প্রধানমন্ত্রী আবাস যোজনা – গ্রামীণ কর্মসূচির ৫ লক্ষেরও বেশি সুফলভোগীর ‘গৃহ প্রবেশম’ অনুষ্ঠানে অংশ নেবেন
দেশের প্রতিটি অভাবী পরিবারকে পাকা বাড়ি দিতে প্রধানমন্ত্রীর প্রয়াসে এটি আরও একটি গুরুত্বপূর্ণ পদক্ষেপ
নয়াদিল্লি, ২৮ মার্চ, ২০২২
প্রধানমন্ত্রী শ্রী নরেন্দ্র মোদী আগামীকাল ২৯ মার্চ বেলা ১২টা ৩০ মিনিটে ভিডিও কনফারেন্সের মাধ্যমে মধ্যপ্রদেশে প্রধানমন্ত্রী আবাস যোজনা - গ্রামীণ  কর্মসূচির প্রায় ৫ লক্ষ ২১ হাজার সুফলভোগীর ‘গৃহ প্রবেশম’ অনুষ্ঠানে অংশ নেবেন। এই উপলক্ষে তিনি এক সমাবেশেও ভাষণ দেবেন।
দেশের প্রতিটি অভাবী পরিবারকে মৌলিক সুযোগ-সুবিধা সহ একটি করে পাকা বাড়ি দিতে প্রধানমন্ত্রীর প্রয়াস অব্যাহত রয়েছে। অভাবী পরিবারগুলিকে পাকা বাড়ি দেওয়ার লক্ষ্যে এটি আরেকটি গুরুত্বপূর্ণ পদক্ষেপ।
এই অনুষ্ঠানে শঙ্খধ্বনি, প্রদীপ প্রজ্জ্বলন, ফুলের পাপড়ি বর্ষণ ও রঙ্গলীর মতো পরম্পরাগত সাংস্কৃতিক রীতি-নীতি প্রতিটি নতুন বাড়িতে আয়োজন করা হচ্ছে।
মধ্যপ্রদেশে প্রধানমন্ত্রী আবাস যোজনা – গ্রামীণ কর্মসূচি রূপায়ণে একাধিক অভিনব ও উদ্ভাবনী পন্থার প্রয়োগ দেখা যাচ্ছে। এর মধ্যে রয়েছে – কয়েক হাজার মহিলা রাজমিস্ত্রীর প্রশিক্ষণ, ফ্লাই অ্যাস ইঁট ব্যবহার এবং প্রকল্পের কাজকর্মে নজরদারি তথা সুষ্ঠুভাবে সম্পাদনের জন্য প্রযুক্তির প্রয়োগ ঘটাতে অর্থ সহায়তা দিয়ে মহিলা স্বনির্ভর গোষ্ঠীগুলির ক্ষমতায়ন ঘটানো হচ্ছে।
CG/BD/SB
(
নির্বাচনকমিশন
সংবাদ মাধ্যমের কাজে কোনো রকমের প্রতিবন্ধকতা রাখা উচিৎ নয় বলে সর্বসম্মতভাবে নির্বাচন কমিশন মনে করে
নয়াদিল্লী, ৫ মে, ২০২১
ভারতের নির্বাচন কমিশন সংবাদ মাধ্যমের সঙ্গে তার সাম্প্রতিক সম্পর্কের বিষয়ে পর্যালোচনা করেছে। কমিশন এ বিষয়ে এক শ্রেণীর সংবাদপত্রের প্রতিবেদনও খুঁটিয়ে দেখেছে। কমিশন সবসময় কোনো সিদ্ধান্ত নেওয়ার আগে তা ভালোভাবে যাচাই করতে চায়।
সংবাদ মাধ্যমের ভূমিকার প্রসঙ্গে কমিশন স্পষ্টভাবে জানিয়েছে মুক্ত সংবাদ মাধ্যমের জন্য তারা দায়বদ্ধ। সার্বিকভাবে এবং আলাদাভাবে প্রত্যেক সদস্য মনে করে অতীতে এবং বর্তমান সময় প্রতিটি নির্বাচন অনুষ্ঠিত করার ক্ষেত্রে সংবাদ মাধ্যম ইতিবাচক ভূমিকা পালন করেছে। এর ফলে দেশে নির্বাচিত গণতন্ত্র শক্তিশালী হয়। নির্বাচন কমিশন সর্বসম্মতভাবে সিদ্ধান্ত নিয়েছে সংবাদ মাধ্যমের কাজের ওপর কোনো রকমের নিষেধাজ্ঞার জন্য তারা সুপ্রিম কোর্টে আবেদন করবেন না। কমিশন নির্দিষ্টভাবে নির্বাচন ব্যবস্থাপনায় সংবাদ মাধ্যমের সক্রিয় ভূমিকাকে স্বীকৃতি দিয়েছে। সমস্ত প্রক্রিয়ার বিষয়ে যাবতীয় তথ্য স্বচ্ছভাবে জানানো- নির্বাচনী প্রচার, ভোট গ্রহণ কেন্দ্র থেকে ভোট গণনা পর্যন্ত পুরো নির্বাচনী প্রক্রিয়া এর ফলে স্বচ্ছতা বজায় থাকে। নির্বাচন কমিশন তাই মনে করে সংবাদ মাধ্যম তাদের স্বাভাবিক সঙ্গী এবং এই সম্পর্ক অব্যাহত থাকবে।
SC/CB/NS
(Visitor Counter : 154
রেলমন্ত্রক
শ্রমিক ট্রেনগুলি নিয়ে পরিকল্পনা ও সমন্বয় আরও বাড়ানোর জন্য রেল মন্ত্রক রাজ্য সরকারকে অনুরোধ করেছে
নতুন দিল্লি, ৩০ মে, ২০২০
শ্রমিক ট্রেনগুলি সম্পর্কে যথাযথ পরিকল্পনা ও সমন্বয় সুনিশ্চিত করার জন্য রেল মন্ত্রক রাজ্য সরকারকে অনুরোধ করেছে। আটকা পড়া ব্যক্তিদের যাতায়াতের সুবিধার জন্য রাজ্যগুলির চাহিদা অনুযায়ী যথাযথভাবে ট্রেনের ব্যবস্থা করতে রেল মন্ত্রক দৃঢ় প্রতিজ্ঞ।
বিদ্যুৎ কেন্দ্রগুলির জন্য কয়লা পৌঁছানো ও খাদ্যশস্য, সার, সিমেন্ট ইত্যাদি প্রয়োজনীয় পণ্য পরিবহনের জন্য ট্রেন পরিষেবা অব্যাহত রয়েছে। এমনকি ভারতীয় রেল দেশের নাগরিকদের কাছে কৃষি পণ্য, ওষুধ এবং অন্যান্য গুরুত্বপূর্ণ পণ্য সরবরাহের জন্য বিশাল সংখ্যক পণ্যবাহী ট্রেন পরিচালনা করেছে।
তবে এমন বেশ কয়েকটি ঘটনা ঘটেছে যেখানে রাজ্যগুলির দাবি অনুযায়ী রেল মন্ত্রক "শ্রমিক স্পেশাল" ট্রেনের ব্যবস্থা করলেও যাত্রীদের স্টেশনে আনা হয়নি। যে কারনে নির্দিষ্ট ট্রেনগুলি বাতিল করা হয়েছে। আবার কিছু রাজ্য অন্য রাজ্য থেকে পরিযায়ী শ্রমিকদের ট্রেন ঢোকার ক্ষেত্রেও বাধা দিচ্ছে।
পয়লা ও ১৯ মেস্বরাষ্ট্র মন্ত্রকের  জারি করা নির্দেশিকা অনুযায়ী ভারতীয় রেল রাজ্য সরকারের সাথে সমন্বয় বজায় রেখে আটকে পড়া ব্যক্তিদের যাতায়াতের জন্য শ্রমিক স্পেশাল ট্রেন পরিচালনা করছে।স্বরাষ্ট্র মন্ত্রক এবং স্বাস্থ্য ও পরিবার কল্যাণ মন্ত্রকের প্রদত্ত নির্দেশিকা মেনে এবং পর্যবেক্ষণ চালিয়ে, এখনও পর্যন্ত প্রায় ৫৪ লক্ষ আটকে পড়া পরিযায়ীকে নিজ নিজ রাজ্যে পৌঁছে দেওয়ার জন্য ভারতীয় রেল ৪০০০ এরও বেশি শ্রমিক স্পেশাল ট্রেন চালিয়েছে।
রাজ্যগুলি থেকে আজ অবধি প্রাপ্ত প্রায় সমস্ত অনুরোধগুলিকেই রক্ষা করেছে রেল মন্ত্রক। তবে অনেক রাজ্যই এখন তাদের প্রয়োজনীয়তা হ্রাস করেছে। যার থেকে বোঝা যাচ্ছে যে পরিযায়ী শ্রমিকদের নিজ নিজ রাজ্যে পৌঁছানোর কাজটি প্রায় শেষের পথে। লক্ষণীয় বিষয় যে প্রায় ৭৫% ট্রেন উত্তর প্রদেশ এবং বিহারের জন্য ছিল। অনেক ট্রেন পূর্ব ভারতের দিকেও গেছে।
মন্ত্রকের পক্ষ থেকে রাজ্যগুলিকে দেওয়া এক চিঠিতে বলা হয়েছে, রেলের মনোনীত নোডাল আধিকারিকরা যখন রাজ্যগুলির সঙ্গে শ্রমিক স্পেশাল ট্রেনের বিষয়ে মতবিনিময় করছেন তখনই সংশ্লিষ্ট রাজ্যগুলির ট্রেনের আনুমানিক প্রয়োজনীয়তার বিষয়ে জানানো উচিৎ। এতে আটকে পড়া বাকি পরিযায়ীদের নিজ নিজ রাজ্যে পৌঁছে দেওয়ার ক্ষেত্রে রেল মন্ত্রকের সুবিধা হবে এবং সেই অনুযায়ী ট্রেনের সূচি তৈরি করা হবে।
তবে ভারতীয় রেল আশ্বাস দিয়েছে যে, ভবিষ্যতেও যে কোনও প্রয়োজনে অতিরিক্ত শ্রমিক স্পেশাল ট্রেন চালানো হবে।
(CG/SS
স্বাস্থ্যওপরিবারকল্যাণমন্ত্রক
চিকিৎসকদের প্রাইভেট প্র্যাক্টিস
নয়াদিল্লি, ২৬ জুলাই, ২০১৯
২০১৪’র কেন্দ্রীয় স্বাস্থ্য পরিষেবা আইনের ১৩ নম্বর ধারা অনুযায়ী কেন্দ্রীয় স্বাস্থ্য পরিষেবায় নিযুক্ত কোনও চিকিৎসক প্রাইভেট প্র্যাক্টিস বা বাইরে চিকিৎসা করতে পারবেন না। এই আইনে পরামর্শদান ও চিকিৎসা সংক্রান্ত গবেষণামূলক কাজও করতে পারবেন না। প্রাইভেট প্র্যাক্টিসের পরিবর্তে চিকিৎসকদের নন-প্র্যাক্টিসিং অ্যালাওয়েন্স হিসাবে মূল বেতনের ২০ শতাংশ অতিরিক্ত অর্থ দেওয়া হয়। তবে, এই সুবিধা মূল বেতন সহ নন-প্র্যাক্টিসিং অ্যালাওয়েন্স বাবদ ২ লক্ষ ৩৭ হাজার ৫০০ টাকার বেশি হলে পাওয়া যাবে না। সপ্তম কেন্দ্রীয় বেতন কমিশনের সুপারিশ অনুযায়ী উক্ত বিষয়টি ধার্য করা হয়েছে। লোকসভায় আজ এক লিখিত জবাবে এই তথ্য জানিয়েছেন কেন্দ্র স্বাস্থ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে।
তিনি আরও জানান, প্রাইভেট প্র্যাক্টিসের ব্যাপারে যখনই কোনও ঘটনা নজরে আসে তখন আইন ও প্রথা অনুযায়ী সরকারের পক্ষ থেকে উপযুক্ত ব্যবস্থা গ্রহণ করা হয়।
CG/BD/SB
(Visitor Counter : 66
স্বাস্থ্যওপরিবারকল্যাণমন্ত্রক
কোভিড-১৯ এর মোকাবিলায় পাঞ্জাবের প্রস্তুতি ও গৃহীত ব্যবস্থাপনা নিয়ে পর্যালোচনা করলেন ডঃ হর্ষ বর্ধন
নতুনদিল্লি, ১৩ই মে,২০২০
কোভিড-১৯ নিয়ে প্রস্তুতি, গৃহীত ব্যবস্থাপনা নিয়ে কেন্দ্রীয় স্বাস্থ্য ও পরিবার কল্যাণমন্ত্রী ডঃ হর্ষ বর্ধন বিভিন্ন রাজ্য ও কেন্দ্র শাসিত অঞ্চলের স্বাস্থ্যমন্ত্রী, রেড জোনের কালেকটর এবং বিশেষ অগ্রাধিকারপ্রাপ্ত জেলাগুলির প্রশাসনের কর্তাদের সঙ্গে নিয়মিত পর্যালোচনা বৈঠক করছেন। তিনি আজ ভিডিও কনফারেন্সের মাধ্যমে পাঞ্জাবের স্বাস্থ্যমন্ত্রী শ্রী বলবীর সিং সিধুর সঙ্গে বৈঠক করেন। স্বাস্থ্য ও পরিবার কল্যাণপ্রতিমন্ত্রী শ্রী অশ্বিনী কুমার চৌবেও বৈঠকে উপস্থিত ছিলেন।
ডঃ হর্ষ বর্ধন জানিয়েছেন, ১৩ই মের হিসেব অনুযায়ী আক্রান্তের সংখ্যা ৭৪,২৮১ জন। গত ২৪ ঘন্টায় নতুন করে আক্রান্ত হয়েছেন ৩৫২৫ জন। সুস্থ হয়ে বাড়ি ফিরে গেছেন ২৪,৩৮৬ জন। এপর্যন্ত দেশে এই ভাইরাসে সংক্রমিত হয়ে ২৪১৫ জন মারা গেছেন। ভারতে মৃত্যুর হার ৩.২শতাংশ। সুস্থ হয়ে ওঠার হার ৩২.৮ শতাংশ। গত ১৪ দিনে সংক্রমিতের পরিমাণ দ্বিগুণ হচ্ছিল ১১ দিনে , কিন্তু শেষ তিন দিনের হিসেবে এই পরিমাণ ১২.৬ দিনে হচ্ছে। মন্ত্রী জানান, যাঁদের এখন চিকিৎসা চলছে, তাঁদের মধ্যে আইসিইউ-তে ২.৭৫ শতাংশ, ভেন্টিলেটরে ০.৩৭. শতাংশ, এবং অক্সিজেনের সহায়তায় ১.৮৯ শতাংশ রোগী রয়েছে। প্রতিদিন ৩৫২টি সরকারী পরীক্ষাগারে এবং ১৪০টি বেসরকারী পরীক্ষাগারে ৯৫,০০০ নমুনা পরীক্ষা করা হচ্ছে। এপর্যন্ত মোট ১৮,৫৬,৪৭৭টি নমুনা পরীক্ষা করা হয়েছে।
তিনি জানিয়েছেন, গত ২৪ ঘন্টায় আন্দামান ও নিকোবর, অরুণাচল প্রদেশ, দাদরা ও নগর হাভেলি, গোয়া, ছত্তিশগড়, লাদাখ, মণিপুর, মেঘালয় এবং মিজোরামে নতুন কোন সংক্রমণের খবর নেই। সিকিম, নাগাল্যান্ড, দমন ও দিউ এবং লাক্ষাদ্বীপে আজ পর্যন্ত কোন সংক্রমণের খবর পাওয়া যায় নি।
মন্ত্রী জানান, দেশে বর্তমানে ১,৬০.৬১০টি আইসোলেশন বেড ও ১৯,২৭২টি আইসিইউ বেড সম্বলিত কোভিডের জন্য নির্দিষ্ট ৯০০টি হাসপাতাল রয়েছে। ২০৪০টি কোভিড স্বাস্থ্যকেন্দ্র আছে। আর ৮৭০৮টি কোয়ারান্টাইন সেন্টার আছে। রাজ্য, কেন্দ্রশাসিত অঞ্চল ও বিভিন্ন কেন্দ্রীয় প্রতিষ্ঠানে ৪২ লক্ষ ১৮ হাজার ব্যক্তিগত সুরক্ষা সরঞ্জাম এবং ৭৮ লক্ষ ৪২ হাজার এন৯৫ মাস্ক বন্টন করা হয়েছে।
এনসিডিস্যার নির্দেশক ডঃ এস কে সিং পাঞ্জাবের পরিস্থিতি নিয়ে বৈঠকে বিস্তারিত জানান। রাজ্যের ২২টি জেলাতেই সংক্রমণ হয়েছে। মোট সংক্রমিতের সংখ্যা ১৯১৩। নান্দেদ হুজুর সাহিব থেকে আসা ৪২১৬ জন তীর্থযাত্রী এবং ২০,৫২১ জন পরিযায়ী শ্রমিক এখন রাজ্যের কাছে বড় চ্যালেঞ্জ।
কেন্দ্রীয় স্বাস্থ্য মন্ত্রী সিভিয়ার অ্যাকিউট রেসপিরেটরি ইনফেক্সান  এবং ইনফ্লুয়েঞ্জার মতন অসুখের ক্ষেত্রে সকলকে সতর্ক থাকার পরামর্শ দেন। স্বাস্থ্যকর্মীরা যাতে সংক্রমিত না হন, সে বিষয়ে মন্ত্রী যথাযথ ব্যবস্থা গ্রহণের ওপর জোর দেন। তিনি টীকাকরণ, যক্ষা রোগের চিকিৎসা নিয়েও আলোচনা করেন।
পাঞ্জাবের স্বাস্থ্যমন্ত্রী জানিয়েছেন, লকডাউনের সময়ও সে রাজ্যের হাসপাতালগুলিতে বহির্বিভাগ খোলা রয়েছে। কোভিড আক্রান্ত ছাড়াও অন্যান্য রোগের চিকিৎসা নিয়মিত হচ্ছে। তাঁরা বাড়ি বাড়ি গিয়ে ৬,৫৮,০০০ মানুষের নমুনা পরীক্ষা করেছেন।
বৈঠকে কেন্দ্রীয় স্বাস্থ্য মন্ত্রক ও পাঞ্জাব স্বাস্থ্য মন্ত্রকের উচ্চপদস্থ আধিকারিকরা উপস্থিত ছিলেন।
(CG/CB
বিজ্ঞানওপ্রযুক্তিমন্ত্রক
কোভিড – ১৯ সহ ভাইরাসজনিত বিভিন্ন অসুখের চিকিৎসায় রোগ – প্রতিরোধ ক্ষমতা বৃদ্ধিতে কোষের অক্সিডেটিভের প্রভাব কমাতে এসএনবিএনসিবিএস –এর একটি ন্যানোমেডিসিন উদ্ভাবন
নতুন দিল্লি, ৩০ এপ্রিল, ২০২০
কলকাতার এস. এন. বোস ন্যাশনাল সেন্টার ফর বেসিক সায়েন্সেস  –এর বিজ্ঞানীরা একটি নিরাপদ ও স্বল্পমূল্যের ন্যানোমেডিসিন উদ্ভাবন করেছে। এই ন্যানোমেডিসিনটির মাধ্যমে শরীরে অক্সিডেটিভের প্রভাব পরিবর্তন করে বিভিন্ন অসুখের চিকিৎসা করা সম্ভব হবে। এই গবেষণার ফলে কোভিড – ১৯ এর বিরুদ্ধে যুদ্ধে নতুন আশা সঞ্চার হয়েছে। আমাদের শরীরে সক্রিয় অক্সিজেন বিক্রিয়কের পরিমাণ পরিস্থিতি অনুযায়ী এই ন্যানোমেডিসিন কমাতে বা বাড়াতে পারে। এর ফলে বিভিন্ন অসুখ থেকে সেরে ওঠা সম্ভব।
গবেষকরা দেখেছেন, ন্যানোমেডিসিন স্তন্যপায়ী প্রাণীদের মধ্যে প্রয়োগ করার ফলে সক্রিয় অক্সিজেন বিক্রিয়ক নিয়ন্ত্রিত হচ্ছে। এরফলে কোভিড – ১৯ সহ বিভিন্ন ভাইরাসের সংক্রমণকে আয়ত্বে আনা সম্ভব। প্রাণীদের ওপর অক্সিডেশনের পরিমাণ বাড়ানো বা কমানোর এই প্রক্রিয়াকে বলা হয় রেডক্স। এই রেডক্সের মাধ্যমে বিভিন্ন অসুখের নিরাময় সম্ভব হয়েছে বলে গবেষকরা দাবি করেছেন। এখন তারা মানুষের ওপর এই ওষুধ প্রয়োগের জন্য পৃষ্ঠপোষক অর্থাৎ স্পনসর খুঁজছেন।
এই ওষুধটি ম্যাঙ্গানিজ সল্টের সঙ্গে সাইট্রাসের নির্যাস মিশিয়ে ন্যানোপ্রযুক্তি ব্যবহারের মাধ্যমে তৈরি করা হয়েছে। সাইট্রাস লেবুতে প্রচুর পরিমাণে পাওয়া যায়। আমাদের শরীরের টিসুতে রেডক্সের পরিমাণের সমতা বজায় রাখার জন্য এই ওষুধটি খুবই কার্যকরী। প্রয়োজন অনুসারে এটি কোষে অক্সিজেনের যোগান দেয় অথবা অক্সিজেন বের করে আনে। রেডক্সের বিক্রিয়ায় সক্রিয় অক্সিজেন বিক্রিয়ক উৎপন্ন হয়, যেগুলি শরীরের ফ্যাটে অক্সিজেন ঢুকিয়ে একরকমের ক্ষতিকর যৌগ, প্রোটিন ও নিউক্লিক অ্যাসিড তৈরি করে। যা মানুষে শরীরে বার্ধক্যকে ত্বরান্বিত করে। এই প্রসঙ্গে উল্লেখযোগ্য আমাদের শরীরের রোগ প্রতিরোধী কোষগুলি প্রাকৃতিক নিয়ম অনুযায়ী সক্রিয় অক্সিজেন বিক্রিয়ক তৈরি করে, সেখান থেকে অক্সিডেটিভ প্রভাবের মাধ্যমে আমাদের দেহে সংক্রমিত ভাইরাস, ব্যাকটেরিয়া বা সংক্রমিত কোষগুলিকে ধ্বংস করে। তাই সক্রিয় অক্সিজেন বিক্রিয়কের মাধ্যমে আমাদের শরীরের রোগ প্রতিরোধী কোষগুলি আরো ভালোভাবে কাজ করতে পারবে বলে গবেষণায় দেখা যাচ্ছে ।
বিজ্ঞানীরা দেখেছেন, এই ন্যানোমেডিসিনটি নবজাতকের জন্ডিস সহ বিভিন্ন রোগের নিরাময়ের ক্ষেত্রে খুবই কার্যকরী ভূমিকা পালন করছে। ইঁদুরের ওপর প্রয়োগ করে দেখা গেছে, এই ওষুধ বিলুরুবিনের মাত্রা দ্রুতহারে কমিয়ে দিয়েছে। আমরা জানি, শরীরে বিলুরুবিন বেড়ে গেলে জন্ডিস হয়। বিজ্ঞানীরা দেখেছেন, অক্সিডেটিভের প্রভাব স্তন্যপায়ী প্রাণীর মধ্যে বাড়ার ফলে কোভিড – ১৯ সহ বিভিন্ন ভাইরাসের সংক্রমণকে নিয়ন্ত্রণ করা যায়। সাম্প্রতি গবেষকরা কোভিড – ১৯ এর চিকিৎসায় শ্বাসনালী দিয়ে নেবুলাইজারের মাধ্যমে হাইড্রোজেন পারঅক্সাইড প্রয়োগ করেছেন। তাতে করোনা ভাইরাসের শৃঙ্খল ভাঙ্গা গেলেও অন্য নানা রকমের জটিলতা দেখা দিয়েছে। সেদিক থেকে এসএনবিএনসিবিএস –এর উদ্ভাবিত ন্যানোমেডিসিনটি অনেক বেশি নিরাপদ বলে বিজ্ঞানীরা দাবী করেছেন।
(CG/CB/SFS
কৃষিমন্ত্রক
দেশে জৈবচাষে গুরুত্ব দিলেন পরষোত্তম রুপালা
উন্নত দুধ প্রদানকারী ‘গির’ প্রজাতির গো-পালনে উৎসাহদানে মন্ত্রীর পরামর্শ
কলকাতা, ২৪ নভেম্বর, ২০১৯
.
কেন্দ্রীয় কৃষি ও কৃষক কল্যাণ প্রতিমন্ত্রী শ্রী পরষোত্তম রুপালা দেশে জৈব পদ্ধতিতে চাষের উপর গুরুত্ব আরোপ করেছেন। এই পদ্ধতির চাষে উৎপাদিত ফসলের বিশ্বজুড়ে চাহিদা রয়েছে, আর ভারত সেই চাহিদা পূরণে সক্ষম বলে মন্ত্রী মত প্রকাশ করেন আজ। প্রধানমন্ত্রী নরেন্দ্র মোদী কৃষিক্ষেত্রে যে পরিকল্পনা গ্রহণ করেছেন তা সফলভাবে রূপায়িত হচ্ছে। “কৃষি ও গ্রামোন্নয়ন-চ্যালেঞ্জ ও মোকাবিলা” শীর্ষক একটি আলোচনাসভায় মন্ত্রী আজ বক্তব্য রাখছিলেন। তিনি জানান, রাসায়নিক সারের পরিবর্তে জৈব সার ব্যবহারে উৎসাহ দিতে সরকার নানান উদ্যোগ নিয়েছে। এর মধ্যে রয়েছে জৈব সার উৎপাদনে ভর্তুকির ব্যবস্থা করা।
কৃষকদের আয় বৃদ্ধি করে দ্বিগুণ করার লক্ষ্যে সরকারের গৃহীত বিভিন্ন প্রকল্পের কথা মন্ত্রী উল্লেখ করেন। এর মধ্যে রয়েছে, ‘সয়েল হেলথ কার্ড’, নীমের আস্তরণ যুক্ত ইউরিয়া, জৈব পদ্ধতিতে চাষে উৎসাহদানে ‘পরম্পরাগত কৃষি বিকাশ যোজনা’, প্রধানমন্ত্রী কৃষি সিঞ্চাই যোজনা, শস্য বীমা ইত্যাদি। শ্রী রুপালা কৃষকদের উৎপাদন ব্যয় হ্রাসে ও বাজারে সঠিক সহায়তা পাবার জন্য ব্যবসায়ীদের এগিয়ে আসার আহ্বান জানান।
মন্ত্রী বলেন, কৃষকদের জন্য পেনশন প্রকল্প সরকার চালু করেছে। এই প্রকল্পে একজন কৃষক প্রতি মাসে ৫০ থেকে ২০০ টাকা পর্যন্ত দিতে পারেন। সরকারও ওই তহবিলে সমপরিমাণ অর্থ দেবে। ৬০ বছর পর কৃষক নির্দিষ্ট অঙ্কের পেনশন প্রতি মাসে পাবেন।
শ্রী রুপালা, উন্নত দুধ প্রদানকারী ‘গির’ প্রজাতির গো-পালনের পরামর্শ দেন। তিনি রাস্তার গরুদের জন্য গোশালা নির্মাণের আহ্বান-ও জানান।
SSS/CB
(Visitor Counter : 17
আয়ুষ
আয়ুষ ব্যবস্হাপনায় ওষুধকে আরও উন্নীত করে তুলতে কেন্দ্রীয় সরকার একাধিক পদক্ষেপ নিয়েছে
নয়াদিল্লি, ১৯ জুলাই, ২০১৯
আয়ুষ ব্যবস্হাপনাকে আরও উন্নত করে তুলতে একাধিক পদক্ষেপ নিয়েছে কেন্দ্রীয় সরকার। আয়ুষ ক্ষেত্রকে আরও বেশি শক্তিশালী করতে২০১৭ সালে জাতীয় আয়ুষ মিশন কর্মসূচি এবং জাতীয় স্বাস্হ্য নীতি কার্যকর করা হয়েছে। বিভিন্ন রাজ্যে সরকারি হাসপাতালে আয়ুষ বিভাগের পরিকাঠামোগত উন্নয়ন এবং সেখানে ঠিকমতো ওষুধ সরবরাহের জন্য আর্থিক সাহায্য দেওয়া হয়েছে। এর জন্য কেন্দ্রীয় নিয়ন্ত্রণাধীন পর্ষদ, কেন্দ্রীয় গবেষনা পর্ষদ, জাতীয় প্রতিষ্ঠান, সর্বভারতীয় প্রতিষ্ঠান, ন্যাশনাল মেডিক্যাল প্ল্যান্টস বোর্ড, ফার্মাকোপিয়া কমিশন অফ ইন্ডিয়ান মেডিসিন অ্যান্ড হোমিওপ্যাথি এবং ফার্মাকোপিয়া ল্যাবেরোটরিজ গড়ে তোলা হয়েছে। জাতীয় আয়ুষ মিশনের মাধ্যমে বিভিন্ন জেলা হাসপাতাল কমিউনিটি হেল্থ সেন্টার  এবং প্রাথমিক স্বাস্হ্যকেন্দ্রে আয়ুষ পরিষেবা ব্যবস্হাকে উন্নত করা হয়েছে। এ পর্যন্ত ৫০৬টি জেলা হাসপাতাল, ৩৭৪টি উপ জেলা হাসপাতাল, ২ হাজার ১৭১টি সিএইচসিএস, ৮ হাজার ৯৯৫ টি প্রাথমিক স্বাস্হ্যকেন্দ্র এবং ৫ হাজার ৭১৬টি অন্যান্য স্বাস্হ্যকেন্দ্র এই আয়ুষ পরিষেবা দেওয়া হচ্ছে। এখনও পর্যন্ত ৭ লক্ষ ৯৯ হাজার ৮৭৯ জন আয়ুষ প্রশিক্ষণকারী হিসেবে নাম নথিভুক্ত করেছেন। ৭০২টি স্নাতকস্তরের কলেজে বছরে ৪৬৮৩৭ জন ছাত্রছাত্রীর ভর্তির সুযোগ রয়েছে। ২১২টি স্নাতকোত্তর কলেজের মোট আসনসংখ্যা ৪ হাজার ৮৭৬। আয়ুষ ব্যবস্হাপনাকে বিশ্বমানের করে তুলতে আয়ুষ মন্ত্রক ১৮টি দেশের সঙ্গে সমঝোতাপত্র স্বাক্ষর করেছে।
লোকসভায় আজ এক প্রশ্নের লিখিত জবাবে এই তথ্য জানান কেন্দ্রীয় আয়ুষ মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রীপাদ ইয়েসো নায়েক।
CG/SS/NS
(Visitor Counter : 66